Henry Hedman

Henry Matti Vihtori Hedman (s. 8. maaliskuuta 1952 Riihimäki) on suomalainen romanikulttuurin edistäjä ja kouluttaja, jolle myönnettiin opetusneuvoksen arvonimi vuonna 2017. Koulutukseltaan hän on merkonomi, teologian maisteri ja tohtori.

Hedman on edistänyt romanikielen asemaa Suomessa yliopisto-opettajana, kääntäjänä (mm. Katekismos) ja oppikirjojen laatijana; hän työskenteli Kotimaisten kielten keskuksen tutkijana 2002–2011. Hän on myös osallistunut useisiin opetushallituksen ja sosiaali- ja terveysministeriön lautakuntiin ja työryhmiin, jotka ovat käsitelleet romaniasioita.

Hedmanin opettajanura alkoi Ruotsissa, jossa hän asui vuosina 1978–1980. Palattuaan Suomeen hän työskenteli aluksi opettajana Keravan, Riihimäen ja Hämeenlinnan vankilassa. Lisäksi Hedman on esiintynyt evankelistana ja muusikkona. Hedman toimi ulkoministeriön virkamiehenä Varsovassa, ETYJin Contact Point for Roma and Sinti osastossa vuosina 1999–2000 yhdessä Nicolae Gheorghen kanssa. Hedman on toiminut yliopisto-opettajana vuodesta 2012–2020. Hän toimi Helsingin yliopiston vierailevana tutkijana tehden väitöskirjaahttps://researchportal.helsinki.fi/fi/persons/henry-hedman/publications/. 6. syyskuuta 2024 Hedman väitteli Helsingin yliopistolla. Minäkö mustalainen? Romaniuden jatkuvuus eksogaamisissa perheissä -tutkimuksessa selvitetään Suomen romaniyhteisön romaniuden (romaniba) eli mustalaisuuden intensiteettiä ja jatkuvuutta kaksikulttuurisissa romaniperheissä. 

Julkaisuja
Sar me sikjavaa romanes: Romanikielen kielioppiopas. Opetushallitus 1996.
Suomi–romani-sanakirja: Suomen romanikielen nykyajan sanastoa. Helsingin yliopisto 2016.
Suomen romanikieli: Kenttäselvitys romanikielen asemasta, kielitaidosta ja kieliasenteista Suomessa. Helsingin yliopisto 2017.

Lähteet

Luokka:Vuonna 1952 syntyneet
Luokka:Suomalaiset opettajat
Luokka:Suomalaiset evankelistat
Luokka:Suomen romanit
Luokka:Suomalaiset muusikot
Luokka:Suomalaiset tietokirjailijat
Luokka:Elävät henkilöt